St. Louis Blues - Chris Pronger St. Louis Blues 60mm 'Tin' Katch Coin
Beëindigd op maandag 29 juli 2019 om 22:02
Chris Pronger St. Louis Blues 60mm 'Tin' Katch Coin (Item nummer: #772927775)
Begin verkoop: donderdag 23 mei 2019 om 17:44
Laatste actualisering: 22:19:29
maandag 29 juli 2019 om 22:02 KYK: Kiwi (17) herskryf rekordboeke | Netwerk24
KYK: Kiwi (17) herskryf rekordboeke
14 Junie 2018 17:22
Die Nieu-Seelandse vrouekrieketspeler Amelia Kerr het Woensdag in Dublin die rekordboeke herskryf, toe sy ’n yslike 232 lopies in ’n eendagwedstryd teen Ierland aangeteken het.
Ewe merkwaardig is dat vrouekrieket se nuwe grootste lopievraat net 17 jaar oud is.
Amelia Kerr. Foto: Getty Images
Kerr het met haar 232* van 145 balle die Australiër Belinda Clark se 229*, wat sy in 1997 teen Denemarke aangeteken het, uit die rekordboeke gevee. Wanneer manspelers se hoogste tellings ook in ag geneem word, is haar telling die derde grootste tot dusver eendagkrieket.
Slegs Indië se Rohit Sharma (264) en die Nieu-Seelander Martin Guptill (237*) voor haar op dié lys.
Boonop het sy die jongste speler in alle formate van die spel geword om ’n dubbele honderdtal aan te teken. Die vorige jongste was die legendariese Pakistani Javed Miandad, wat op die ouderdom van 19 jaar en 140 dae ’n dubbele toetshonderdtal aangeteken het.
Die Silwer Varings het 440/3 in hul 50 boulbeurte aangeteken, waarna Ierland vir 135 uitgeknikker is. Die Nieu-Seelanders was met 305 lopies baas.
Asof dit nie genoeg is nie, het Kerr met haar draaiballe boonop boulsyfers van 5/17 in die Ierse kolfbeurt behaal.
The Guardian berig Kerr het haar rekordtelling gevier deur ’n uiltjie te gaan knip.
“Ek was ’n bietjie seer en het nie gedink ek gaan boul nie,” het sy gesê. “Ek het verwag om die res van die dag in die glippe diens te doen.” – espncricinfo.com, Sportredaksie
?? WORLD RECORD ??
Watch HIGHLIGHTS of Amelia Kerr's 232* - the highest score in a women's ODI ?? #IREvNZ #NorthernTour pic.twitter.com/wh849X18Yd
Meer oor: Amelia Kerr | Vrouekrieket | Eendagkrieket | Dubbele Honderdtal | Rekord | Nieu-Seeland